Aerodrom "Konstantin Veliki" Niš

Međunarodni aerodrom Konstantin Veliki - Niš je udaljen 4 kilometra od centra grada Niša i to je drugi po veličini međunarodni aerodrom u Srbiji. Međunarodni avijacijski kod mu je ICAO, a naziv aerodroma je LYNI, dok je kod međunarodnog udruženja avioprevoznika IATA - INI.

 Historija 

Aerodrom je otvoren tokom socijalističke ere u Socijalističkoj federativnoj republici Jugoslaviji. Dugo je bio samo vojna baza i piste su korištene u vojne svrhe. Tokom NATO bombardovanja Savezne Republike Jugoslavije 1999. godine, aerodrom "Niš" je pogođen i bio je van upotrebe nekoliko godina.

2003. godine, norveško kraljevsko ministarstvo vanjskih poslova je uložilo velika sredstva za rekonstrukciju aerodroma. Aerodrom je otvoren 12. oktobra 2003. i dobio ime Aerodrom Niš "Konstantin Veliki". Jedan od najprometnijih perioda u aerodromu je bila zima 2005. godine kada su svi avioni koji su trebali da slete na Aerodrom Nikola Tesla Beograd (najveći i najprometniji aerodrom u Srbiji) sletali na aerodrom Konstantin Veliki zbog magle u Beogradu i okolini. Beogradski aerodrom Nikola Tesla je poslije toga nabavio sisteme da se tako nešto više ne desi, ali oni i dalje (2006. godina) nisu u funkciji i u decembru 2006. je beogradski aerodrom ponovo zbog magle bio van funkcije dva dana, tokom kojih je niški aerodrom primio izvijestan broj letova.

 Ulaganja i razvoj 

Aerodrom Niš Konstantin Veliki ima tek nekoliko redovnih letova sedmično. Kroz aerodrom je 2005. godine prošlo 27.000 putnika, oko 42% više nego 2004. godine.

Niš Konstantin je uspješno sproveo TAM program {Turn Around Management} evropske banke za rekonstrukciju i razvoj {EBRD} čiji cilj je da unaprijedi rad menadžmenta i strateški pripremi aerodrom Niš za razvoj.

Vlada Republike Srbije je uložila 10 miliona dinara u dalji razvoj aerodroma koji je zabilježio nekih 16.000 putnika u prvih 6 mjeseci 2006. godine.

 Avio-kompanije i destinacije 

Aerodrom Niš Konstantin Veliki ima 5 letova dnevno za Podgoricu avionima Montenegro Airlines-a. Od 2013. godine u okviru AIR.NET projekta EU uspostavljna je direktna linija za Trst, avio kompanijom Mistral Er. Od 12. juna čarter let Niš-Antalija, u saradnji sa turističkom agencijom 1A Travel iz Beograda i Sky Airlines.

Sljedeće aviokompanije trenutno lete sa aerodroma:
+  Avio kompanijaDestinacijaYamal Airlines sezonski čarter: Moskva-Domodedovo (od 28.12.2014.godine)Wizz AirBasel-Mulhouse (od 3.7.2015.godine) 

Slobodno nebo nad aerodromom

Potpisan je takozvani dogovor o ”slobodnom nebu” ("Open Skies") dogovor (slobodno tržište za aviousluge koje omogućava ogromne pogodnosti za putnike, otpremnike, i narod kao i za ekonomiju svake države) i od 1. januara 2007. godine, sve kompanije, koje žele da slete u Srbiju, moći će to da urade. Do sada je Jat Airways imao pravo da odbije bilo koju kompaniju koja je želela da sleti u Srbiju, kako bi uživali tržište bez poslovnih suparnika. Neke od odbijenih kompanija su bile Adria Airways i Emirati. Ovaj dogovor otvara put za jeftine avio-kompanije u Evropi, kao što su Ryan Air) i EasyJet, da slete u Srbiji, pa i na aerodromu Niš - Konstantin Veliki, ako to žele.

 Reference 

 Vanjski linkovi 

Niški aerodrom: Slomljena krila
 JAT i problem aerodroma Niš

Niš
Kategorija:Građevine u Nišu